78. ΠΡΟΕΔΡΙΚΟΝ ΔΙΑΤΑΓΜΑ της 9 Σεπτ./5 Οκτ. 1977(ΦΕΚ Δ' 363) Περί χορηγήσεως αδειών προς αποκατάσταση ζημιών, που προξένησε ο πόλεμος, επί μη αρτίων οικοπέδων. Έχοντας υπόψη τις διατάξεις του από 17 Ιουλ. 1923 Ν.Δ/τος «περί σχεδίων πόλεων, κωμών κλπ.» όπως μετέπειτα τροποποιήθηκαν και συμπληρώθηκαν και ειδικώτερα των άρθρ. 9, 14, 17 και 85Α  αυτού, των άρθρ. 17 (παρ.2), 18 (παρ. 1), 21 (παρ. 1), 34 (παρ. 1), 35 (παρ. 1), 38, 70 (παρ. 1), 71 (παρ. 1) και 125 (παρ. 2 και 3) του Ν.Δ. 8/1973 «περί Γ.Ο.Κ.» όπως τροποποιήθηκε με το Ν.Δ. 205/1974 (363Α), του από 23.10.1959 Β.Δ/τος «περί μέτρων τινών δια την ασφάλεια της υπεραστικής συγκοινωνίας» (ΦΕΚ 252Α/1959) όπως τροποποιήθηκε μετέπειτα, του Α.Ν. 2344/1940 «περί αιγιαλού και παραλίας», όπως συμπληρώθηκε και τροποποιήθηκε μετέπειτα, των άρθρ. 1, 2, 5 και 6 του Π.Δ. 23.10. 1928 «περί καθορισμού των όρων και περιορισμών της εντός και εκτός της ζώνης των πόλεων κλπ.» όπως τροποποιήθηκε και συμπληρώθηκε και αφού είδαμε την 841/1977 γνωμοδότηση του Συμβουλίου της Επικρατείας, με πρόταση του Υπουργού Δημοσίων Έργων αποφασίσαμε: Άρθρ.1.-Το Β.Δ. 14.9.1960 «περί χορηγήσεως αδειών προς αποκατάστασιν εκ του πολέμου ζημιών κλπ. επί μη αρτίων οικοπέδων» καταργείται. Άρθρ.2.-1.Σε οικόπεδα πού βρίσκονται εντός των πόλεων ή οικισμών που έχουν ή όχι ρυμοτομικό σχέδιο, καθώς και εντός ή εκτός της ζώνης αυτών ή και εκτός σχεδίου, στα οποία βρίσκονται οικοδομές πού βλάφτηκαν ή καταστράφηκαν από βίαιο γεγονός ή πολεμική αιτία ή θεομηνία (σεισμό κλπ.), τα οποία δεν έχουν τα όρια αρτιότητος εμβαδού και διαστάσεων που ορίζονται για την περιοχή που βρίσκονται, επιτρέπεται, σε περίπτωση βλάβης η χορήγηση άδειας ριζικής επισκευής των οικοδομών και σε περίπτωση ολικής καταστροφής η χορήγηση άδειας ανεγέρσεως το πολύ διώροφης οικοδομής με υπόγειο ίσου εμβαδού, με την οικοδομή που καταστράφηκε. Πάντως, είναι δυνατή η κατασκευή οικοδομής μέχρι 120 μέτρα τετραγωνικά, έστω και αν εκείνη που καταστράφηκε ήταν μικρότερη. Οι ανωτέρω οικοδομές δύνανται να κατασκευασθούν σε ένα ή 2 ορόφους με μέγιστο ύψος για μεν την μονόροφη οικοδομή 4 μέτρα για δε την διώροφη 7 μέτρα, μη συμπεριλαμβανομένης της τυχόν στέγης. 2.Κατά την εφαρμογή της παρ.1 του παρόντος άρθρου θα τηρούνται οι ρυμοτομικές και οικοδομικές γραμμές των πόλεων η οικισμών. 3.Οι διατάξεις του Α.Ν. 2344/1940 «περί αιγιαλού και παραλίας του Β.Δ. 23.10.1959 «περί μέτρων τινών δια την ασφάλειαν της υπεραστικής συγκοινωνίας» όπως ετροποποιήθηκαν και συμπληρώθηκαν και η παρ. 5 του άρθρ. 4 του Π.Δ. 15.6.1977 «περί καθορισμού των όρων και περιορισμών δομήσεως των οικοπέδων κλπ. των νομίμως υφισταμένων προ του έτους 1923 οικισμών κλπ.» εφαρμόζονται και στις ρυθμιζόμενες από το παρόν διάταγμα περιπτώσεις. Στον Υπουργό Δημοσίων Έργων αναθέτουμε τη δημοσίευση και εκτέλεση του Δ/τος τούτου. (Μετά τη σελ. 294,388(α) Σελ. 294,389 Τεύχος 663-Σελ. 115 Σχέδια Πόλεων 23.Δ.α.78 